Imaginează-ți că îți poți conecta creierul la o mașină
care îți va aduce plăcere supremă tot restul vieții tale.
Dacă ai putea alege să experimentezi asta,
ai face-o?
Asta s-a întrebat filozoful Robert Nozick,
printr-un experiment de gândire pe care l-a numit Mașina experiențelor.
Experimentul ne cere să ne gândim
la o lume unde savanții au creat o mașină ce poate simula viața reală,
garantând doar experiențe de plăcere, fără vreo durere.
Șmecheria?
Trebuie să lași în urmă realitatea pentru totdeauna,
dar abia vei simți diferența.
Nu vei putea distinge experiențele tale de realitate.
Urcușurile și coborâșurile vieții
vor fi înlocuite de o serie de suișuri infinite.
Sună grozav, nu-i așa?
E o ofertă tentantă, dar poate nu e chiar așa ideală precum sună.
Experimentul a fost de fapt creat pentru a dezminți o noțiune filozofică
numită hedonism.
Potrivit hedoniștilor,
maximizarea plăcerii e cel mai important lucru în viață
deoarece plăcerea e bunul cel mai de preț oferit de viață.
Pentru hedoniști, cea mai bună alegere individuală
e cea care aduce sinelui cea mai mare cantitate posibilă de plăcere
fără a-i aduce și durere.
Plăcerea fără limite minus zero durere egal plăcerea maximă,
sau cu alte cuvinte, exact scenariul oferit de Mașina experienței.
Așadar, dacă hedonismul e alegerea ta,
fără a sta pe gânduri, conectarea e soluția.
Dar dacă viața înseamnă mai mult decât plăcere?
Asta credea Nozick că demonstrează
prin experimentul său, al Mașinii experiențelor.
În ciuda promisiunii mașinii de a oferi plăcere maximă,
el a găsit motive să n-o conecteze,
la fel ca mulți alți experimentatori care iau în considerare propunerea.
Dar ce ne poate descuraja alegerea un viitor al plăcerii supreme?
Să luăm în calcul următorul scenariu.
Betsy și Xander sunt într-o relație serioasă.
Betsy e total îndrăgostită și nu a fost vreodată mai fericită.
Totuși, fără ca ea să știe,
Xander îi face curte sorei ei, Angelica,
trimițând scrisori și văzându-se pe furiș în timpul relației lui cu Betsy.
Dacă Betsy ar fi aflat,
asta ar fi distrus atât relația sa cu Xander, cât și cu Angelica,
experiența fiind atât de traumatizantă, încât nu ar mai iubi din nou.
Despre fericita ignoranță a lui Betsy referitoare la infidelitatea lui Xander,
hedoniștii spun că mai bine ar continua tot așa,
păstrându-și ridicat nivelul de plăcere.
Atâta vreme cât Betsy nu află de relație,
va continua garantat să trăiască la fel de fericită.
Așadar, e valoroasă aflarea adevărului în această situație?
Imaginează-ți că ești Betsy.
Ai prefera să știi adevărul?
Dacă ai răspuns pozitiv,
vei alege opțiunea care îți va reduce brusc plăcerea.
Poate atunci vei crede că există lucruri în viață
cu valoare intrinsecă mai mare decât plăcerea.
Adevărul, cunoștințele, conexiunile autentice cu alte persoane.
Acestea sunt toate lucruri posibile pe listă.
Neaflând adevărul,
Betsy trăiește viața în propria sa Mașină a experiențelor,
o lume fericită, nebazată pe realitate.
Acest triunghi amoros e un exemplu extrem,
dar oglindește multe dintre deciziile pe care le luăm în viața de zi cu zi.
Fie că faci o alegere pentru Betsy sau pentru tine,
de ce să consideri realitatea ca factor?
Există valoare intrinsecă în experiențele reale,
fie ele plăcute sau dureroase?
Tu însuți ești mai valoros
când experimentezi plăcerile și durerile vieții reale?
Poate experimentul lui Nozick nu oferă toate răspunsurile,
dar ne forțează să avem în vedere dacă viața reală, deși imperfectă,
deține o oarecare valoare intrinsecă dincolo de plăcerea conectării.